Chima Moneke

Čima Monekė, visas vardas Nvačukvu Iheukvumerė Čima Monekė (Nwachukwu Iheukwumere Chima Moneke,Chima Moneke, landofbasketball.com)Chima Moneke reveals NBA clubs he could’ve joined, eyes Vezenkov in Kings, basketnews.com g. 1995 m. gruodžio 24 d.) – Nigerijos krepšininkas, rungtyniaujantis sunkiuoju krašto puolėju.

Gimė diplomatų šeimoje Abudžoje. Nuo pat mažumės gyveno tai Australijoje, tai Nigerijoje, tai Turkijoje, tai Šveicarijoje.Leonard Solms. „From Nigeria to Australia to Sacramento – How Chima Moneke ended up at the Kings“, 2022, ESPN. Žaisti krepšinį pradėjo Australijoje, Kanberoje, Džininderos Ežero Kanberos universiteto vidurinės mokyklos komandoje (ten rungtyniavo su kitu, vėliau išgarsėjusiu žaidėju Dante Eksumu). 2013 m. Č. Monekė, gavęs stipendiją, išvyko į JAV, žaidė už Šiaurės Rytų bendruomenės koledžo (Northeast Community College, Norfolkas, Nebraska) komandą, 2016–2018 m. – už Kalifornijos universiteto Deivise komandą „Aggies“.

2018 m. NBA Naujokų biržoje Č. Monekė nebuvo pašauktas, profesionalo karjerą pradėjo Prancūzijoje. Iš „Ruano“ klubo atleistas po 3 rungtynių. Žaidėjas rungtyniavo antrosios Prancūzijos lygos klubuose, vėliau siekė grįžti į Australiją, bet sutartis su Pietryčių Melburno „Phoenix“ nebuvo pasirašyta, nes Č. Monekė neturėjo Australijos paso. Žaidėjas vėl grįžo į antrąjį Prancūzijos divizioną, tada – į „Orleano“ klubą. 2021 m. perėjęs į Manresos klubą, Č. Monekė tapo jo lyderiu, pasiekė FIBA Čempionų lygos finalą ir tapo šio turnyro MVP.

2022 m. Č. Monekė sudarė kontraktą su NBA klubu Sakramento „Kings“, tačiau ten rungtyniavo visiškai epizodiškai (2 rungtynės,Chima Moneke, nba.com buvo skolinamas į G lygą). 2023 m. grįžo į Europą, kur sezono antroje pusėje papildė „Monako“ klubą. Vasarą perėjo į Vitorijos „Baskonia“ ir tapo vienu komandos lyderių.

Č. Monekė už Nigerijos rinktinę žaidė 2021 m. Afrikos krepšinio čempionato atrankoje.Chima MONEKE, fiba.basketball

 Laimėjimai 
 Prancūzijos krepšinio lyga: 2023 m.
 Prancūzijos krepšinio taurė: 2023 m.
 R. Koračo taurė: 2026 m.
 FIBA Čempionų lygos MVP: 2022 m.

 Šaltiniai 

Kategorija:Nigerijos krepšininkai